บลจ.บัวหลวง ออกแคมเปญใหม่ดึงนักลงทุน
บลจ.บัวหลวง ออกแคมเปญ “ลงทุนที่เดียว ได้ทั้งเที่ยว ได้ทั้งเงิน”
3 พ.ค. 2555

บลจ.บัวหลวง ออกแคมเปญ “ลงทุนที่เดียว ได้ทั้งเที่ยว ได้ทั้งเงิน” นายวศิน วัฒนวรกิจกุล กรรมการผู้จัดการ กลุ่มธุรกิจกองทุนรวม บริษัทหลักทรัพย์จัดการกองทุนรวม (บลจ.) บัวหลวง กล่าวถึงโครงการส่งเสริมการขายว่า การลงทุนใน “กองทุนเปิดบัวหลวงธนทวี ลงทุนที่เดียว ได้ทั้งเที่ยว ได้ทั้งเงิน” ลูกค้ามีโอกาสลุ้นรับแพ็คเก็จทัวร์ญี่ปุ่น (6 วัน 3 คืน) จำนวน 10 รางวัล มูลค่ารางวัลละ 59,000 บาท หรือลุ้นรับแพ็คเก็จทัวร์ฮ่องกง (3 วัน 2 คืน) จำนวน 20 รางวัล มูลค่ารางวัลละ 20,000 บาท รวมมูลค่าของรางวัลสำหรับการส่งเสริมการขายครั้งนี้สูงถึง 990,000 บาท กำหนดระยะเวลาโครงการตั้งแต่วันที่ 1 เม.ย. จนถึง 30 มิ.ย. 2555 ลูกค้าที่มียอดเงินลงทุนในบัญชีลงทุน ณ วันที่ 30 มี.ค. 2555 จะได้รับการนับสิทธิหนึ่งครั้ง โดยยอดเงินลงทุนสุทธิทุกๆ 1 ล้านบาทรับ 1 สิทธิลุ้นแพ็คเก็จทัวร์ฮ่องกง และทุกๆ 3 ล้านบาท รับสิทธิเพิ่มลุ้นรางวัลใหญ่แพ็คเก็จทัวร์ญี่ปุ่น สำหรับลูกค้าที่เข้าลงทุนใหม่ระหว่างวันที่ 1 เม.ย. ถึง 30 มิ.ย. 2555 และในแต่ละวันมียอดเงินลงทุนสุทธิในบัญชีลงทุนของตนไม่ต่ำกว่ายอดเงินลงทุนในบัญชีลงทุน ณ วันที่ 30 มี.ค. 2555 ก็จะได้สิทธิทวีเพิ่มขึ้น เพราะเงินลงทุนใหม่ทุกๆ 1 ล้านบาท จะได้รับสิทธิลุ้นแพ็คเก็จทัวร์ฮ่องกง นับเพิ่มให้ทุกวันจนถึงวันสิ้นสุดโครงการฯ และเช่นเดียวกันทุกๆ 3 ล้านบาท ลูกค้าก็จะได้รับสิทธิลุ้นแพ็คเก็จทัวร์ญี่ปุ่น นับเพิ่มให้ทุกวันจนถึงวันสิ้นสุดโครงการเช่นกัน  กองทุนเปิดบัวหลวงธนทวี (B-TNTV)  ว่า เป็นกองทุนตราสารหนี้ ซึ่งเน้นลงทุนในตราสารหนี้ความเสี่ยงต่ำ เช่น ตราสารหนี้ภาครัฐ เงินฝากของสถาบันการเงินที่น่าเชื่อถือ และตราสารหนี้ของบริษัทเอกชนที่มีอันดับความน่าเชื่อถือตั้งแต่ A- ขึ้นไป  ทั้งนี้ ข้อมูล ณ วันที่ 30 มี.ค. 2555 ผลตอบแทนย้อนหลัง 3 เดือน ของ กองทุนเปิดบัวหลวงธนทวี เท่ากับ  2.34% ต่อปี